Γιώργος Κωνσταντινίδης (ποδοσφαιριστής)

Ο Γιώργος Κωνσταντινίδης είναι Έλληνας πρώην ποδοσφαιριστής, ο οποίος αγωνίστηκε ως επιθετικός για την ομάδα του Άρη Θεσσαλονίκης από το 1961 ως το 1973, κατακτώντας το κύπελλο Ελλάδας του 1970.

Καριέρα
Ο Κωνσταντινίδης ξεκίνησε να αγωνίζεται στις ακαδημίες του Άρη και προωθήθηκε στην ανδρική ομάδα σε ηλικία δεκαέξι ετών, αγωνιζόμενος λίγο στις πρώτες δύο σεζόν, με πρώτη του συμμετοχή στην εκτός έδρας αναμέτρηση με τον Πανελευσινιακό στις 4 Μαρτίου 1962.Εφημερίδα Μακεδονία, 6/3/1962, Σελίδα: 4 Ο προπονητής Μπέλα Πάλφι τον χρησιμοποίησε περισσότερο το 1963-64, δίνοντας του την θέση του δεξιού εξτρέμ. Η ομάδα της Θεσσαλονίκης κέρδίσε την έξοδο της στο κύπελλο Διεθνών Εκθέσεων και ο Κωνσταντινίδης αγωνίστηκε και στους δύο αγώνες εναντίον της Ρόμα.Εφημερίδα Μακεδονία, 17/9/1964, Σελίδα: 5Εφημερίδα Μακεδονία, 1/10/1964, Σελίδα: 5

Διακρινόταν για το δημιουργικό κομμάτι του παιχνιδιού του, δίνοντας πολλά γκολ στον Αλέκο Αλεξιάδη. Αγωνίστηκε σε δώδεκα ευρωπαϊκούς αγώνες με την φανέλα του Άρη, σκοράροντας δύο φορές. Η πρώτη εναντίον της Κολωνίας στη νίκη των "κίτρινων" με 2-1,Εφημερίδα Μακεδονία, 27/10/1965, Σελίδα: 7 ενώ το δεύτερο του τέρμα ήλθε στην εντός έδρας ήττα με 1-2 από την Ουίπεστ Βουδαπέστης στις 6 Νοεμβρίου 1968.Εφημερίδα Μακεδονία, 7/11/1968, Σελίδα: 9 Συμμετείχε επίσης, σε αγώνες εναντίον της Γιουβέντους,Εφημερία Μακεδονία, 13/9/1966, Σελίδα: 9 της Κάλιαρι και της Τσέλσι.Εφημερίδα Μακεδονία, 18/9/1969, Σελίδα: 1Εφημερίδα Μακεδονία, 17/9/1970, Σελίδα: 5

Ο Άρης πραγματοποίησε την καλύτερη του πορεία στο πρωτάθλημα την σεζόν 1968-69, όταν κατέλαβε την τρίτη θέση, ενώ ο μοναδικός του τίτλος με την ομάδα των "κίτρινων" ήλθε το 1970 με την κατάκτηση του κυπέλλου, με τον Κωνσταντινίδη να μην συμμετέχει στον τελικό λόγω τραυματισμού.ΑΡΗΣ ΚΥΠΕΛΛΟΥΧΟΣ ΕΛΛΑΔΑΣ 1970: Η καλύτερη ομάδα όλων των εποχώνΌταν ο Άρης πήρε το κύπελλο Ελλάδας! | PRESSARIS Παρ' όλα αυτά, συμμετείχε στο νικηφόρο ημιτελικό με αντίπαλο τον Ολυμπιακό,Εφημερίδα Μακεδονία, 23/6/1970, Σελίδα: 5 όπου ο Άρης επικράτησε με 0-1 στο στάδιο Καραϊσκάκη, στον προημιτελικό εναντίον της Καλλιθέας και στην φάση των '32 κατά της Πάτρας.Εφημερίδα Μακεδονία, 16/6/1970, Σελίδα: 5Εφημερίδα Μακεδονία, 24/3/1970, Σελίδα: 4

Φόρεσε για πρώτη φορά το περιβραχιόνιο του αρχηγού το 1973, λίγο πριν αποδεσμευτεί από τον σύλλογο στο πλαίσιο της ανανέωσης που πραγματοποίησε ο Άρης στα μέσα της δεκαετίας του '70. Συνέχισε για έναν ακόμη χρόνο στο πρωτάθλημα της Β' εθνικής με την ομάδα του Π.Ο. Μουδανιών, πριν κρεμάσει τα παπούτσια του.Greece - List of Second Level Final Tables

Στατιστικά με τον Άρη
ΔιοργάνωσηΑγώνεςΓκολ Πρωτάθλημα Ελλάδας / Α' Εθνική  231  32 Κύπελλο Ελλάδας  24  7 Αγώνες κατάταξης  1  - Ευρωπαϊκές διοργανώσεις  12  2
</div>

Παραπομπές

 Πηγές 

 Βασίλης [άγνωστο επίθετο], Την καρδιά αν ρωτήσεις ποτέ...Αυτοί που μας έφτασαν ως τα εκατό, αυτοέκδοση, 2014. ISBN 978-960-93-5927-6
 Το πουλί που πέταξε ψηλά με τον Άρη! | aris.re
 Κωνσταντινίδης Γιώργος | aris.re

Κατηγορία:Έλληνες ποδοσφαιριστές
Κατηγορία:Ποδοσφαιριστές Άρη Θεσσαλονίκης
Κατηγορία:Επιθετικοί ποδοσφαιριστές